Elmo Nüganen

Elmo Nüganen (sündinud 15. veebruaril 1962 Jõhvis) on eesti näitleja, teatri- ja filmilavastaja, Eesti Teaduste Akadeemia liige (alates 2020). 

 Elukäik 
Nüganen on lõpetanud 1982. aastal Tallinna 4. Tehnikakooli rätsepa erialal. Aastatel 1982–1983 õppis ta Tallinna Pedagoogilises Instituudis näitejuhtimist ning 1988. aastal lõpetas Tallinna Riikliku Konservatooriumi lavakunstikateedri näitlejana (XIII lend). 

Aastatel 1988–1992 töötas ta Ugala teatris näitleja ja lavastajana ning 1992–2021 oli Tallinna Linnateatri peanäitejuht. 

1999. aastal oli ta Tartu Ülikooli vabade kunstide professor. 

Ta on Eesti Muusika- ja Teatriakadeemia lavakunsti osakonna õppejõud ning on olnud XX, XXV ja XXIX lennu kursusejuhendaja. 

2. detsembril 2020 valis Eesti Teaduste Akadeemia üldkogu Elmo Nüganeni akadeemikuks teatrikunsti valdkonnas."Akadeemikuteks valiti Krista Fischer, Veiko Uri ja Elmo Nüganen" ERR Novaator, 2. detsember 2020 

Looming
 Lavastusi Linnateatris 
1992 – William Shakespeare'i "Romeo ja Julia"
1993 – Tadeusz Różewiczi "Valge abielu"
1994 – Hans Christian Anderseni "Nukkude akadeemia"
1995 – Alexandre Dumas' "Kolm musketäri"
1995 – Anton Tšehhovi "Pianoola ehk Mehhaaniline klaver"
1996 – Dario Fo "Elizabeth – naine juhuse tahtel"
1999 – Fjodor Dostojevski "Kuritöö ja karistus"
1999 – William Shakespeare'i "Hamlet"
2000 – Aleksei Tolstoi "Burattino"
2001 – Alexandre Dumas' "Musketärid – kakskümmend aastat hiljem"
2001 – Jane Martini "TŠEHHOV & show-bisnis"
2003 – Jaan Tätte "Kaotajad"
2004 – David Mameti "Äri"
2005 – A. H. Tammsaare "Tõde ja õigus. Teine osa"
2006 – A. H. Tammsaare "Karin. Indrek. Tõde ja õigus. Neljas osa"
2007 – Carlo Gozzi "Ronk (Il Corvo)"
2008 – A. H. Tammsaare "Wargamäe Wabariik"
2009 – Jean-Luc Lagarce'i "Meie, kangelased"
2009 – A. H. Tammsaare "Ma armastasin sakslast"
2010 – Peter Barnesi "Jumala Narride Vennaskond"
2011 – J. B. Priestley "Aeg ja perekond Conway"
2011 – Molière'i "Scapini kelmused"
2012 – Anton Tšehhovi "Maailmale nähtamatud pisarad"
2014 – William Boydi "Igatsus"
2017 – Anton Tšehhovi "Kirsiaed"
2018 – Paavo Piigi "Miljoni vaade"
2018 – Antoine de Saint-Exupéry "Väike prints"
2019 – Marius Ivaškevičiuse "Kant"
2019 – Mogens Rukovi, Thomas Vinterbergi "Kommuun"
2021 Lucy Kirkwood “Lapsed”

 Rolle Linnateatri lavastustes 
Johnny (William Saoryani "Mu süda on mägedes"; 1992)
Isa (Tadeusz Różewiczi "Valge abielu"; 1993)
Orgon (Molière'i "Tartuffe"; 1993)
Felton (Alexandre Dumas "Kolm musketäri"; 1995)
Platonov (Anton Tšehhovi "Pianoola ehk Mehhaaniline klaver"; 1995)
Paul (Jaanus Rohumaa ja Mari Tuulingu "Ainus ja igavene elu"; 1996) 
Väitsa-Mackie (Bertolt Brechti ja Kurt Weilli "Kolmekrossiooper"; 1997) 
Kleshtsh (M. Bitteri "Põhhjas"; 2000)
Paulino (José Sanchis Sinisterra "Ay, Carmela!"; 2002)
Sinjoor Ponza (Luigi Pirandello "Nii see on (kui teile nii näib)"; 2006)
Mees (Jon Fosse "Sügise unenägu"; 2015)
Isa (Madis Kõivu "Tagasitulek isa juurde"; 2015)

 Lavastusi väljaspool Linnateatrit 
William Shakespeare "Tõrksa taltsutus" (diplomilavastus Ugalas, 1987) 
Elmo Nüganeni "Sinder-Vinder" (Ugala, 1989)
Brandon Thomasi ja Mati Undi "Charley tädi" (Ugala, 1989) 
Anton Tšehhovi "Kajakas" (Ugala, 1990) 
Carlo Gozzi "Armastus kolme apelsini vastu" (Ugala, 1991)
Anton Tšehhovi "Ivanov" (Eesti Draamateater, 1992)
Wolfgang Amadeus Mozarti "Figaro pulm" (Pärnu Ooper 1994)
Tom Stoppardi "Arkaadia" (Peterburi Suur Draamateater, 1998) 
Yves Jamiaque'i "Tout payé ehk kõik on makstud" (Moskva Lenkomi teater, 2004) 
Witold Gombrowiczi "Laulatus" (Toruńi Wilam Horzyca nimeline teater, 2004)
A. H. Tammsaare "Zeme un mīlestība" ("Maa ja armastus") (Läti Rahvusteater, 2012)
Tom Stoppardi "Utoopia rannik. II osa. Laevahukk" (Eesti Draamateater, 2013)
William Boydi "Igatsus" (Peterburi Suur Draamateater, 2014)
Paul-Eerik Rummo "Tuhkatriinumäng" (2023)

 Rolle mujal 
Peer Gynt (Henrik Ibseni "Peer Gynt"; Eesti Draamateater; 1997)
Guy Montag (Ray Bradbury "451 kraadi Fahrenheiti"; Moskva teater Et Cetera; 2007)

 Rolle Ugala teatris 
1988–1989
krahv Ulrich Zinsdorff ("Vennad Lautensackid")
Kolu-Per ("Röövlitütar Ronja")
Õudu ("Sinder-Vinder")
Peter ("Iha jalakate all")
kardinal ("Becket ehk Jumala au")
Jack ("Charley tädi")
Mark ("Aed ilma mullata")
Tusenbach ("Kolm õde")

1989–1990
Kurt ("Rummu Jüri")
kodanik Kloun ("Mäng")
File ("Vihmameister")

1990–1991
Cooper ("Kass tulisel plekk-katusel")
Pantalone; Celio; Hansuke; teener Brighella ("Armastus kolme apelsini vastu")

1991–1992
Collin Fenwick ("Rohukannel")

1992–1993
Jermolai Lopahhin ("Kirsiaed")

 Muid loometöid  
Elmo Nüganen on mänginud telelavastuses "Soo" (Teleteater 1992), telesarjas "Vabariigi valvur" (RTV 1994–1995) ning mängufilmides "Ainus pühapäev" (Tallinnfilm 1990) ja "Suflöör" (Freyja Film 1993).

Ta on kolme täispika mängufilmi režissöör ja on näidelnud mitmes filmis:

"Nimed marmortahvlil" (2002) (režissöör ja stsenarist)
"Meeletu" (2006) (režissöör ja stsenarist)
"Seenelkäik" (2012) (näitleja – bensiinijaama müüja)
"Puhastus" (2012) (näitleja – isa)
"Deemonid" (2012) (näitleja – võõras)
"Mandariinid" (2013) (näitleja – Margus)
"1944" (2015) (režissöör)
"Portugal" (2018) (näitleja – ülemus)
"O2" (2020) (näitleja – major Kurg)
"Apteeker Melchior" (2022) (režissöör)
"Apteeker Melchior. Viirastus" (2022) (režissöör)
"Apteeker Melchior. Timuka tütar" (2022) (režissöör) 

2004. aasta 15. oktoobril tõi Nüganen Poolas Toruńi Wilam Horzyca nimelises teatris välja Witold Gombrowiczi näidendi "Laulatus", mis pälvis Opole festivalil "Poola klassika" lavastaja-, kunstniku- ja kaks näitlejapreemiat. 

 Tunnustus 
 1986 – Voldemar Panso nimeline auhind
 1992 – Ants Lauteri nimeline auhind
 1994 – Peterburi rahvusvahelise teatrifestivali "Baltiiski Dom" parima lavastaja ja parima kõrvalosatäitja auhind
 1993 – Eesti Teatriliidu lavastajaauhind
 1996 – Eesti Teatriliidu lavastajaauhind
 1996 – Eesti Vabariigi kultuuripreemia lavastuste „Kolm musketäri“ ja „Pianoola ehk mehaaniline klaver“ eest
 1996 – Vabariikliku teatrifestivali "Draama '96" lavastaja- ja meesnäitleja preemia 
 1996 – Peterburi rahvusvahelise teatrifestivali "Baltiiski Dom" parima meesnäitleja preemia
 1997 – Peterburi Akadeemilise Draamateatri parima lavastaja aastapreemia "Kuldne Sofitt 1997"
 1998 – Venemaa Teatritegelaste Liidu eripreemia
 1999 – Vabariikliku teatrifestivali "Draama '99" lavastajapreemia
 2000 – Eesti Vabariigi kultuuripreemia F. Dostojevski "Kuritöö ja karistuse" ning W. Shakespeare'i "Hamleti" lavastamise eest Tallinna Linnateatris
 2000 – Eesti Teatriliidu lavastajaauhind
 2000 – Valgetähe III klassi teenetemärk 
 2001 – Venemaa riiklik kunstipreemia
 2002 – Kaitseväe Ühendatud Õppeasutuste antud auhind "Riigikaitsesõber 2002" ja sellega kaasnev mõõk – filmi "Nimed marmortahvlil" kui Eesti riigi kaitsmist toetava tegevuse eest
 2002 – Eesti Kultuurkapitali audiovisuaalse kunsti sihtkapitali aastapreemia (debüüdiauhind filmi "Nimed marmortahvlil" eest)
 2005 – festivali Draama 2005 väliskriitikute preemia lavastuse "Tõde ja õigus. Teine osa" eest 
 2007 – Eesti Teatriliidu lavastajaauhind
 2009 – Eesti Vabariigi kultuuripreemia suurprojekti “Tagasi Vargamäele” idee ja teostuse ning lavastuse “Wargamäe Wabariik” eest
 2010 – Eesti Teatriliidu lavastajaauhind
 2011 – Tšehhovi mälestusmedal
 2013 – Välisministeeriumi kultuuripreemia filmi “Mandariinid” tegijaile 
 2016 – Balti Täht Peterburi rahvusvahelisel teatrifestivalil "Baltiiski Dom" (“Balti maja”) 
 2017 – Tallinna vapimärk 
 2018 – Tammsaare ja Vilde Sõprade Seltsi Klassiku Sõbra auhind
 2020 – valiti Eesti Teaduste Akadeemia akadeemikuks 
 2023 – Eri Klasi stipendiumi laureaat teatrikunsti valdkonnasEri Klasi stipendumi pälvis Elmo Nüganen ERR Kultuur, 19.05.2023.
 2025 – Postimehe kultuurivedur

Isiklikku
Nüganeni ema kasvas kasuperes, Ingerimaalt pärit isa aga oli sunnitud oma kodumaalt lahkuma. "Ühel pole olnud isa-ema, teisel pole olnud isamaad ja emakeelt. Ja need inimesed leidsid teineteist," on Nüganen ajakirjas Teater. Muusika. Kino meenutanud.Heili Sibrits. Stiilimeister Elmo Nüganen 50 Postimees, 15. veebruar 2012

Elmo Nüganen on abielus Linnateatri näitleja Anne Reemanniga. Neil on tütred Saara, Maria-Netti ja Sonja; ka Saara Nüganen on näitleja.Siiri Rebane. Anne Reemann ja Saara Nüganen: hoolimata vanemate soovitusest, siiski näitleja Õhtuleht/Tiiu, 16.11.2021.

2024. aasta detsembris diagnoositi tal vähk.

Viited

Välislingid

 Elmo Nüganen: raha kadund – vähe kadund, au kadund – kõik kadund Postimees, 3. detsember 2008
 Margus Mikomägi. Elmo Nüganen: Rahvast ei tasu lollitada Maaleht, 11. juuni 2009
 Teet Korsten. Jõhvi päritolu mees lõi Tallinna vanalinnas oma ideaalteatri Põhjarannik, 23. veebruar 2012
 Piret Kooli. Jutusaade. Elmo Nüganen Vikerraadio, 18. aprill 2025
 Elmo Nüganen Eesti Teaduste Akadeemia kodulehel

Kategooria:Eesti näitlejad
Kategooria:Eesti teatrilavastajad
Kategooria:Eesti Teaduste Akadeemia liikmed
Kategooria:Tartu Ülikooli vabade kunstide professorid
Kategooria:Eesti Muusika- ja Teatriakadeemia vilistlased
Kategooria:Valgetähe III klassi teenetemärgi kavalerid
Kategooria:Eesti ingerisoomlased
Kategooria:Sündinud 1962